MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                 HOTĂRÂRE NR. 310
privind împuternicirea Primarului Municipiului Craiova ca în numele şi pe seama unităţii administrativ teritoriale, să semneze şi să depună la Ministerul Culturii, declaraţia pe propria răspundere a municipiului Craiova, candidat pentru titlul de „Capitală Europeană a Culturii 2021”
   Consiliul Local al Municipiului Craiova, întrunit în şedinţa ordinară din data de 24.09.2015; 

   Având în vedere raportul nr. 137975/2015 întocmit de Serviciul Imagine prin care se propune împuternicirea Primarului Municipiului Craiova ca în numele şi pe seama unităţii administrativ teritoriale, să semneze şi să depună la Ministerul Culturii, declaraţia pe propria răspundere a municipiului Craiova, candidat pentru titlul de „Capitală Europeană a Culturii 2021” şi rapoartele comisiilor de specialitate ale Consiliului Local al Municipiului Craiova nr.284, 295, 296, 301 şi 302/2015;  

   În temeiul art.36, alin.2, lit.d coroborat cu alin.6, lit.a, pct.4, art.37, art.45, alin.2, lit.a, art.61, alin.2 şi art.115, alin.1, lit.b din Legea nr.215/2001, republicată, privind administraţia publică locală, republicată;

HOTĂRĂŞTE:

Art.1. Se împuterniceşte Primarul Municipiului Craiova, dna. Lia Olguţa Vasilescu, ca în numele şi pe seama unităţii administrativ teritoriale, să semneze şi să depună la Ministerul Culturii, declaraţia pe propria răspundere a municipiului Craiova, candidat pentru titlul de „Capitală Europeană a Culturii 2021”,   prevăzută în anexa care face parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Serviciul Imagine vor aduce la îndeplinire prevederile prezentei hotărâri.

